Yousab II

Yousab II (Josef II; født 1875, død 14. november 1956 i Azbakeya, Kairo, Egypt) var fra 1946 til 1956 den koptisk-ortodokse paven av Alexandria og patriarken av hele Afrika.

Før valget til patriark var Yousab metropolitt av Girga. Valget skapte uro i kirken, siden tradisjonen hadde vært å velge patriarken blant kirkens munker, ikke blant biskopene.

Yousab oppnevnte i 1948 den etiopiske abbeden Basilios til biskop og opphøyet ham i 1951 til metropolitt av Etiopia. Dermed etterkom han den etiopiske kirkens ønske om å få en etiopiskfødt metropolitt. I 1300 år hadde dette vervet blitt besatt med koptere (egyptere).

Etter anklager om korrupsjon ble Yousab II avsatt av kirkens synode i 1956. Han døde senere samme år. Patriarkatssetet forble vakant i tre år etter hans død.

Kategori:Koptisk-ortodokse patriarker av Alexandria
Kategori:Fødselsdato ukjent
Kategori:Personer fra Kairo